cyanic-selkie/wikianc huggingface dataset:
San Lorenzo-natten
Handling
Filmen åpner med en mor som forteller sin sovende sønn en historie fra barndommen hennes, og handler om hvordan ønsker kan oppfylles når en stjerneskudd oppstår. Hun forteller også om den italienske byen hun tidligere bodde i. En mann og hans gravide forlovede gifter seg i en kirke. Filmen følger deretter flere innbyggere i en italiensk by under andre verdenskrig. Tyskerne planlegger å ødelegge flere bygninger, og alle innbyggerne må samles i en kirke. Omtrent halvparten av dem bestemmer seg for å bli, men resten av dem kler seg i mørke klær for å stikke av om natten.
En mann forsøker å stikke av, samtidig som hans kone og mor går til kirken. Men under en nattverd eksploderer en bombe i kirken, noe som resulterer i panikk, folk flykter, og mange dør. En skadd jente blir sett båret ut av kirken. Dette var mannens kone. Mannen kommer tilbake for å være sammen med sin kone, men det er for sent til å redde henne. Cecilia, som forteller denne historien, avslører at et stjerneskudd den natten finner sted, men folket var så opptatt av deres egen smerte og frykt at de glemte historien om stjerneskudd. Cecilia ser en fascist drepe bestefaren, moren og faren hennes. Mannen, Cecilia, og noen få andre overlever, de fortsetter videre. Moren ber sin sovende sønn om å huske barnerimene hun har fortalt ham, og moren blir avslørt som Cecilia, barnet i historien.
Josefa Iloilo
Josefa Iloilo (født 29. desember 1920, død 6. februar 2011) var president på Fiji fra 2000 til 2009, med unntak av en kort periode fra 5. desember 2006 til 4. januar 2007. Den 5. desember 2006 tok marineoffiser Frank Bainimarama makten i et statskupp, men kuppforsøket mislykkes. I en alder av 88 år var Iloilo verdens eldste statsoverhode.
João Pedro Silva (triatlet)
João Pedro Silva (født 15. mai 1989) er en portugisisk triatlet. Han representerte landet sitt under Sommer-OL 2012 i London, der han kom på 9.-plass.
Josefa Iloilo
Iloilo var legpredikant i mange år og var visepresident i Metodistkirken på Fiji og Rotuma i 1997 og 1998. I september 2004 arrangerte Iloilo en statsmiddag for den argentinskfødte amerikanske evangelisten Luis Palau. Iloilo led av Parkinsons sykdom og i løpet av hans presidentperiode krevde sykdommen regelmessig medisinsk behandling i Australia. lloilo ble tildelt den britiske utmerkelsen Order of the British Empire. Han døde den 6. februar 2011 i en alder av 90 år.
João Pedro Silva (triatlet)
Under Sommer-OL 2020 i Tokyo ble han nummer 23.
Inngjerdinga
Inngjerdinga (1-27, 2-10 ) er en vei i Haug i Ringerike.
Veien er en blindvei med avkjøring fra Hagaringen. Den ligger cirka 280 meter over havet.
Carmésia
Carmésia er en kommune i delstaten Minas Gerais i sørøstregionen av Brasil.
Shanwei kullkraftverk
Shanwei kullkraftverk er et kullkraftverk i provinsen Guangdong, i det sørlige Kina. Det har en installert produksjonskapasitet på 1 200 MW, og ytterligere 1 320 MW under oppføring – totalt blir det fire separate enheter/generatorer. Operatør er Guangdong Yudean Group Co og Guangdong Red Bay Generation Co.
Charles Campbell
Charles Ralph Campbell (født 14. desember 1881, død 19. april 1948) var en britisk seiler som deltok i OL 1908 i London.
Campbell ble olympisk mester med den britiske båten Cobweb som vant 8-metersklassen. Mannskapet på båten besto av Campbell, Blair Cochrane, Arthur Wood, Henry Sutton og John Rhodes. Det var fem båter i 8-metersklassen, to britiske, to svenske og en norsk. Cobweb vant de to første seilasene og den svenske båten Vinga den tredje og siste.
Sven Riederer
Sven Riederer (født 27. mars 1981) er en sveitsisk triatlet. Han representerte landet sitt under Sommer-OL 2012 i London, der han kom på 8.-plass. Han tok bronse under Sommer-OL 2004.
Refrenget nr. 2
'Refrenget nr. 2' er et musikkalbum med Inger Jacobsen og Thore Skogman, utgitt i 1968.
Johann Mentzer
Liv
Mentzer gikk på gymnas i Bautzen og studerte teologi på Universitetet i Wittenberg. Sin første stilling fikk han i 1691 i Merzdorf, to år senere ble han kalt til Hauswalde og i 1696 til Kemnitz for å være prest der. Der ble han fram til sin død.
Mentzer tilhørte en krets dikter som var påvirket av den gryende pietismen og som man i det nittende århundret gav navnet «Den andre schlesienske skole». Av hans mange salmer ble rundt 40 offentliggjort. I 1704 fikk han med sin mest kjente salme i Freylinghausenschen Gesangbuch, salmen «O dass ich tausend Zungen hätte», som man i dag finner i Evangelisches Gesangbuch og i Norsk Salmebok.
Studentsamskipnaden SiO
Studentsamskipnaden SiO (forkortelse for det opprinnelige navnet Studentsamskipnaden i Oslo) er Norges eldste og største studentsamskipnad og ble grunnlagt i 1939 ved Universitetet i Oslo, som da var Norges eneste universitet. Den var opprinnelig bare knyttet til Universitetet i Oslo, men omfatter idag studenter ved en rekke studiesteder i de sentrale delene av Osloregionen. Fra 2011 til 2020 het den Studentsamskipnaden i Oslo og Akershus, da Akershus igjen ble fjernet fra navnet.
Peder Christensen
Peder Christensen var lagmann i Christiansand og Agdesidens lagdømme mellom 1582 og 1600.
Studentsamskipnaden SiO
Historie
SiO ble etablert i 1939 for studentene ved Universitetet i Oslo og var landets eldste og største studentsamskipnad. SiO dekket etterhvert velferdsbehovene til studenter ved Universitetet i Oslo, de vitenskapelige høgskolene Arkitektur- og designhøgskolen i Oslo, Norges idrettshøgskole, Norges musikkhøgskole, Kunsthøgskolen i Oslo og Norges veterinærhøgskole, foruten Det teologiske menighetsfakultet og Handelshøyskolen BI i Oslo, og den private høgskolen Akupunkturhøgskolen.
SiO fusjonerte med Oslo- og Akershushøgskolenes studentsamskipnad i 2011, og het fra 2011 til 2020 formelt Studentsamskipnaden i Oslo og Akershus, men fortsatt forkortet SiO. I 2020 ble Akershus igjen fjernet fra navnet.
Studentstyring
SiO ble ledet av et hovedstyre, som blant annet fastsatte semesteravgiften og hvilke tilbud samskipnaden skulle tilby studentene. Hovedstyret var det øverste organet i SiO og flertallet i styret bestod av studentrepresentanter som ble valgt av Velferdstinget i Oslo, der alle studentdemokratiene ved de tilknyttede lærestedene var representert. I tillegg bestod styret av representanter fra utdanningsinstitusjonene og de ansatte i studentsamskipnaden.
Velferdstinget vedtok hvert år budsjettprioriteringer for SiO, som la føringer på hva SiOs hovedstyre vedtok i sitt endelige budsjett. Dessuten var det Velferdstinget som valgte studentrepresentanter i alle delstyrene i SiO, slik som styret for Studentkaféene, SiOs boligstyre, osv.
Tilbud
SiO tilbød en rekke tjenester for studentene som hadde betalt semesteravgiften, blant annet nesten 6000 studenthybler og leiligheter, studentbokhandel, treningsanlegg, kafeer og kaffebarer, helsetjeneste, rådgivningstjeneste, karrierveiledning, barnehage og tilrettelegging for studentaktiviteter.
Administrerende direktører
1939-1949: Erling Fjellbirkeland
Peder Christensen
I 1595 var det oppløp og stridigheter i forbindelse med avholdelse av ting. Lagmannen fikk et skarpt brev i anledning forholdene.
Studentsamskipnaden SiO
Administrerende direktører
1949-1979: Kristian Ottosen
1979-1981: Jan Brekke
1982-1983: Ingjald Ørbeck Sørheim
1983-1986: Inger Prebensen
1986-1999: Kjetil A. Flatin
1999-2021: Lisbeth Dyrberg
2021- : Andreas Berggren Eskelund
Carmópolis de Minas
Carmópolis de Minas er en kommune i delstaten Minas Gerais i sørøstregionen av Brasil.
Symmela
Symmela er en slekt av biller som hører til familien skarabider (Scarabaeidae).
Utseende
Små til middelsstore, avlangt ovale, blanke oldenborrer, gjerne mørke med rødlige skuldre på dekkvingene, som har tydelige punktstriper.
Levevis
Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.
Utbredelse
Slekten er utbredt i Mellom- og Sør-Amerika.
Zhanjiang kullkraftverk
Zhanjiang kullkraftverk, også kjent under navnet Aoliyou, er et kullkraftverk langt vest i provinsen Guangdong, i det sørlige Kina. Det har en installert produksjonskapasitet på 2.400 MW fordelt på 6 enheter. Operatør er Guangdong Yudean Group Co.
PGA Championship 1999
PGA Championship 1999 ble arrangert på Medinah Country Club i Medinah, Illinois i USA i 1999.
Ryan Fitzpatrick
Ryan Joseph Fitzpatrick (født 24. november 1982 i Gilbert i Arizona) er en tidligere quarterback i amerikansk fotball som spilte 17 sesonger i National Football League (NFL). I løpet av sin karriere stilte Fitzpatrick til start for ni forskjellige lag, mer enn noen annen quarterback. Han var også den eneste spilleren i NFL som både kastet en touchdownpasning og en interception for åtte forskjellige lag.
Aleksandr Brjukhankov
Aleksandr Brjukhankov (russisk: Александр Александрович Брюханков; født 12. april 1987) er en russisk triatlet. Han representerte landet sitt under Sommer-OL 2012 i London, der han kom på 7.-plass.
Ryan Fitzpatrick
Han spilte college football ved Harvard og var den første quarterbacken i universitetets historie til å løpe for over 1 000 yards i en karriere. Han ble draftet av St. Louis Rams i syvende runde av NFL Draft 2005. Hans mest vellykkede perioder har vært som quarterback for New York Jets, Tampa Bay Buccaneers og Miami Dolphins. Som quarterback for Buccaneers i 2018 ble han den første quarterbacken i NFL til å kaste for over 400 yards i tre kamper på rad.
Fitzpatrick var en en journeyman quarterback, og hans varierende prestasjonsnivå gav ham kallenavn som «Fitzmagic» og «Fitztragic». Han hadde også kun to vinnende sesonger, med New York Jets i 2015 og Miami Dolphins i 2020, og nådde aldri sluttspillet. Fitzpatrick holder rekordene for flest pasningsyards og touchdowns blant quarterbacks som aldri har nådd sluttspillet.
College-karriere
Mens han studerte økonomi ved Harvard stilte Fitzpatrick til start fem ganger i 2001- og 2002-sesongene, som reserve for Neil Rose. I 2002 hadde han 1 155 pasningsardsyards, åtte touchdownpasninger og ingen interceptions. Han løp også ballen in for fem scoringer og 523 yards samme år.
Fitzpatrick tok over stillingen som kampstarter i 2003 etter at Rose var uteksaminert. Han avsluttet sin juniorsesong med 1 770 yards, 16 touchdowns og åtte interceptions i syv kamper. Han hadde også 430 yards og seks touchdowns på løp, og ledet laget til et sesongresultat på 7–3.
I 2004 ble Fitzpatrick utpekt til Ivy League Player of the Year og ble tildelt George H. Bulger Low Award, etter en sesong hvor han hadde 1 986 yards med 13 touchdowns og seks interceptions. Han ledet også Harvard til en ubeseiert sesong, 10–0, og Ivy League Championship-tittelen. Med 448 yards på løp var han nummer to på laget, og hadde også fem scoringer på bakken.
I løpet av sin karriere fullførte Fitzpatrick 384 av 641 pasninger (59,9%) for 5 234 yards, 39 touchdowns og 21 interceptions. Han hadde 1 487 yards og 16 scoringer på 365 løp (4,1 yards per løp) og hadde samlet 5 721 yards, med et snitt på 224 per kamp, i løpet av 30 kamper. Han er nummer to på Harvards toppliste for fullførte pasninger, touchdowns, pasningsyards og prosentandel fullførte pasninger, kun bak Neil Rose (5 949 yards, 41 touchdowns, 455 fullførte pasninger, 62,4% 1998–2002). Hans 641 pasningsforsøk er #4 i universitetets historie. Med 1 006 plays totalt for 6 271 yards slo han skolerekorder holdt av Mike Giardi (1 005 plays 1991–93) og Rose (6 519 yards). Han ble også den første quarterbacken fra universitetet til å nå over 1 000 yards på løp.
Profesjonell karriere
Som de fleste nykommere i NFL tok Fitzpatrick Wonderlic-testen. Ryktene hadde det til at Fitzpatrick fikk en score på 50 og brukte ni minutter, som ville vært et perfekt resultat. Ifølge en rapport i The Wall Street Journal 30. september 2005 hadde Fitzpatrick fått 48 poeng på testen, og ikke 50. 48 er fremdeles et eksepsjonelt bra resultat, og det ble bekreftet at han kun brukte ni minutter på prøven. Selv om hans faktiske resultat fremdeles er ukjent, har han selv sagt at han ikke svarte på i hvert fall ett spørsmål. Ettersom at Wonderlic-testen består av 50 spørsmål og hvert spørsmål gir ett poeng, vil det bety at Fitzpatrick ikke kan ha fått høyere enn 49. Hans resultat er uansett det beste blant quarterbacks i NFL. Den eneste spilleren som har hatt en perfekt score på testen kom også fra Harvard: wide receiver/punter Pat McInally, som spilte for Cincinnati Bengals i hele sin karriere.
2005-sesongen: Nykommeråret
St. Louis Rams plukket opp Fitzpatrick i syvende runde (#250) av NFL Draft 2005. Han var den siste av 14 quarterbacks som ble plukket opp i draftet.
Den 18. juli signerte Fitzpatrick en 3-årig kontrakt verdt $953 000 med Rams. Under treningsleiren konkurrerte Fitzpatrick med Jeff Smoker om stillingen som Rams' tredje quarterback. Hovedtrener Mike Martz plasserte Fitzpatrick på tredjeplass på dybdekartet før nykommersesongen hans, bak Marc Bulger og Jamie Martin. Han ble oppgradert til reserve i uke 6 etter at Marc Bulger pådro seg en skulderskade og ble plassert på injured reserve ut sesongen.
Den 27. november fikk Fitzpatrick sin debut i seriespillet da han kom på banen i andre kvarter av en kamp mot Houston Texans for å erstatte veteranen Jamie Martin. Fitzpatrick ledet Rams fra å ligge under 24–3 til halftime til en 33–27 seier på overtid, ved å kaste for 310 yards og tre touchdowns med 63,3% fullførte pasninger og en QB rating på 117,4. Han ble utpekt til NFC Offensive Player of the Week for sine prestasjoner i uken. Dette gjorde også Fitzpatrick til en av kun åtte spillere som hadde kastet for over 300 yards i sin debut. Seieren sikret ham stillingen som kampstarter de tre neste kampene, som gjorde ham til den første quarterbacken fra Harvard til å stille til kampstart i NFL. Fitzpatrick klarte ikke å reprodusere fra debuten sin da han startet for Rams to uker senere, i et 13–27 nederlag mot Minnesota Vikings hvor han kastet for 235 yards, ingen touchdowns og fem interceptions for en QB rating på kun 32,4. Uken etter mot Philadelphia Eagles fullførte han kun 41,7% av pasningsforsøk for 69 yards, og ble erstattet av Martin etter halftime. Ved sesongslutt hadde han fullført 76 av 135 pasningsforsøk (56,3%) for 777 yards med fire touchdowns og åtte interceptions i de fire kampene han spilte, hvor han var kampstarter i tre av dem.
2007-sesongen
Den 1. september 2007 ble Fitzpatrick byttet til Bengals mot et pick i syvende runde i 2008. Han spilte noen kamper for Rams i sesongoppkjøringen, men hadde ingen plays for Bengals.
2008-sesongen
Fitzpatrick var en restricted free agent i offseason i 2008 og signerte en 1-årig tender for Bengals 17. april. Etter at startende quarterback Carson Palmer pådro seg en albueskade fikk Fitzpatrick sin første start for Bengals 28. september 2008 mot Cleveland Browns. Han var lagleder i både pasningsyards og yards på løp i kampen, som Bengals tapte 20–12. Palmer var tilbake uken etter mot Dallas Cowboys, men måtte igjen stå over den neste kampen med en sår albue. Den 12. oktober var Fitzpatrick kampstarter mot New York Jets, og beholdt stillingen ut sesongen.
Fitzpatrick var nummer tre i ligaen for yards på løp av en quarterback med 304, bak Tyler Thigpen og David Garrard.
2009-sesongen
Den 27. februar 2009 signerte Fitzpatrick en 3-årig kontrakt verdt $7,405 millioner med Buffalo Bills. Han fikk sin først ekamp 18. oktober mot New York Jets etter at starteren Trent Edwards ble skadet, og ledet Bills til en 16–13 seier med 116 yards, en touchdown og en interception. Fitzpatrick startet de to neste kampene, en seier over Carolina Panthers og et nederlag mot Houston Texans.
Den 18. november ble han utpekt til startende quarterback da Perry Fewell ble utpekt til midlertidig hovedtrener etter at hovedtrener Dick Jauron fikk sparken. Han gikk 3–3 som starter under Fewell, med syv touchdowns, seks interceptions og 1 060 yards. Sammenlagt gikk Fitzpatrick 5–4 i kamper hvor han spilte mesteparten av kampen, mens Bills totalt gikk 6–10 i seriespillet. I uke 11 mot Jacksonville Jaguars kastet han en 98-yard touchdownpasning til Terrell Owens, en personlig rekord for både Owens og Fitzpatrick og en lagrekord for lengste touchdownpasning. Bills tapte kampen 18–15. Fitzpatrick avsluttet sesongen med 1 422 pasningsyards for ni touchdowns og ti interceptions.
2010-sesongen
Til tross for gode resultater året før valgte Bills' nye hovedtrener Chan Gailey Trent Edwards som kampstarter for 2010-sesongen, og Fitzpatrick var igjen reserve. Den 20. september ble han derimot forfremmet til startende quarterback etter at Bills startet sesongen med to tap på rad.
I en 49–31 comebackseier over Cincinnati Bengals kastet Fitzpatrick for 316 yards og fire touchdowns, hvor tre gikk til Stevie Johnson. Til tross for at Bills avsluttet sesongen 4–12 (4–9 med Fitzpatrick som starter) hadde Fitzpatrick personlig en stor sesong i 2010, med minst én touchdownpasning i 13 kamper på rad. Han ble også den første quarterbacken for Bills til å ha minst 3 000 pasningsyards i en sesong siden J.P. Losman i 2006.
2011-sesongen
I uke 2 i -sesongen ledet Fitzpatrick Bills på touchdowndrives på fem possesions på rad i andre halvdel for et comeback mot Oakland Raiders. Det var første gang i ligaens historie at et lag hadde scoret touchdowns på angrep på fem possessions på rad i andre halvdel av en kamp. Fitzpatrick ble utpekt til AFC Offensive Player of the Month for September. Den 28. oktober signerte han en 6-årig kontraktforlengelse verdt $59 millioner, inkludert en signeringsbonus på $10 millioner, med Bills. Han hadde tre kamper med 300+ yards i sesongen og hadde sitt beste resultat mot New England Patriots, hvor han kastet for 369 yards. Etter sesongen ble det avslørt at Fitzpatrick hadde brukket ribbein i kampen mot Washington Redskins, som antageligvis spilte en stor rolle i hans svakere prestasjoner senere i sesongen. Ved sesongslutt hadde Fitzpatrick 3 832 yards og 24 touchdowns, men ledet ligaen med 23 interceptions.
Miranda (tegneserie)
Miranda er en episk norsk tegneserie i fantasysjangeren, skrevet og tegnet av InkaLill. De fem første bøkene i serien er utgitt av Westwind forlag, deretter utgitt av Vigmostad & Bjørke. Serien har sitt navn etter hovedpersonen Miranda, en ung kvinne i en verden i omveltning. Krig og eventyrlyst fører Miranda ut på fantastiske eventyr blant dverger og troll, soldater og musikanter, trollmenn og feer, konger og dronninger.
Ryan Fitzpatrick
2012-sesongen
Fitzpatrick beholdt starterposisjonen for Bills i 2012-sesongen, hvor han kastet for 3 400 yards, 24 touchdowns og 16 interceptions. Etter at Chan Gailey fikk sparken etter sesongslutt valgte Bills å ikke beholde Fitzpatrick, som ble frigitt 12. mars 2013.
Miranda (tegneserie)
Serien Miranda foregår i samme fiktive verden som InkaLills Ridderne av Dor. Handlingen i Miranda er imidlertid lagt til en senere tidsalder. Mens Ridderne av Dor var allalderlitteratur har Miranda en mørkere grunntone.
Jan Frodeno
Jan Frodeno (født 18. august 1981) er en tysk triatlet. Han representerte landet sitt under Sommer-OL 2012 i London, der han kom på 6.-plass. Han tok gull under Sommer-OL 2008.
Ryan Fitzpatrick
Tennessee Titans
Den 18. mars 2013 signert Fitzpatrick en 2-årig kontrakt med Tennessee Titans. Han erstattet Jake Locker for Titans i uke 4 etter at Locker ble skadet i tredje kvarter. Fitzpatrick fullførte 3 av 8 pasninger for 108 yards, inkludert en 77-yard touchdownpasning til Nate Washington, mens Titans vant 38–13 over New York Jets.
Fitzpatrick spilte 11 kamper og var starter i ni av dem. Han vasluttet sesongen 3–6 som starter, med seier over divisjonsrivalene Jacksonville Jaguars og Houston Texans i sesongens to siste kamper. Ved sesongslutt hadde han 2 454 pasningsyards med 14 touchdowns og 12 interceptions.
Miranda (tegneserie)
Miranda var ved oppstarten det inntil da mest ambisiøse norske tegneserieprosjektet noensinne. Serien er planlagt i 24 bind, og utgivelsene preges av høy kvalitet også på utstyrssiden.
Ryan Fitzpatrick
Tennessee Titans
Den 14. mars 2014 ble Fitzpatrick frigitt og erstattet av Charlie Whitehurst.
Houston Texans
Den 18. mars 2014 signerte Fitzpatrick en 2-årig kontrakt med Houston Texans. Han ble utpekt til startende quarterback av den nye hovedtreneren Bill O'Brien 17. juni, men ble degradert til andreplass på dybdekartet 5. november samme år, og erstattet av Ryan Mallett.
Sør-Afrika under Sommer-OL 1928
Sør-Afrika under Sommer-OL 1928. Tjuefire sportsutøvere fra Sør-Afrika deltok i sju sporter under Sommer-OL 1928 i Amsterdam. Sør-Afrika kom på tjuetredjeplass med en gull- og to bronsemedaljer.
Miranda (tegneserie)
Ved utgangen av 2009 var det utgitt sju bøker i serien: senere ble det utgitt påfølgende fire bøker i serien:
InkaLill mottok i 2004 Kultur- og kirkedepartementets tegneseriepris for barne- og ungdomslitteratur for Fargenes mester.
Ryan Fitzpatrick
Houston Texans
DEn 23. november 2014 revnet Mallett brystmuskelen sin og Fitzpatrick ble nok en gang utpekt til kampstarter. Den 30. november, i en 45–21 seier over Tennessee Titans i uke 13, satte Fitzpatrick en lagrekord med seks touchdowns, og kastet for 358 yards og ingen interceptions for en passer rating på 147,5. Han ble utpekt til AFC Offensive Player of the Week etter kampen mot Titans.
I andre kvarter av en kamp mot Indianapolis Colts 14. desember løp Fitzpatrick ballen to yards før han ble taklet. Taklingen endte opp med et brudd i venstre skinnben, som betydde slutten på sesongen for ham. Han ble erstattet av nykommeren Tom Savage som også pådro seg en mindre skade, og Texans tapte kampen 10–17. Til tross for skaden hadde Fitzpatrick en solid sesong. Han kastet for 2 483 yards med 17 touchdowns og åtte interceptions, og satte en personlig rekord med en passer rating på 95,3. Han avsluttet sesongen 6–6 som Texans' startende quarterback.
2015-sesongen
Den 11. mars 2015 ble Fitzpatrick byttet til New York Jets mot et betinget pick i en sen runde i NFL Draft 2015. Fitzpatricks tidligere hovedtrener Chan Gailey hadde blitt ansatt av Jets som offensive coordinator i løpet av offseason. Etter en hendelse i garderoben for Geno Smith knakk kjeven etter å ha blitt slått av linebacker IK Enemkpali ble Fitzpatrick valgt til kampstarter for sesongåpningen.
I sin første start for Jets 13. september mot Cleveland Browns kastet Fitzpatrick for 179 yards, to touchdowns og en interception i en 31–10 seier. I uke 8 pådro Fitzpatrick seg en seneskade i venstre tommel i en kamp mot Oakland Raiders, og ble tatt ut av kampen. Geno Smith tok over for ham, og Jets tapte eventuelt 20–34. To dager senere ble Fitzpatrick operert, og erklærte at han fremdeles kom til å stille til start uken etter.
Fitzpatrick fikk sin 100. start i uke 12, mot Miami Dolphins. Han kastet for 277 yards og fire touchdowns i kampen, som endte i 38–20 seier for Jets. Uken etter mot New York Giants kastet Fitzpatrick for 390 yards med to touchdowns da Jets vant 23–20 på overtid. Etter 263 yards og tre touchdowns i en 30–8 seier over Tennessee Titans i uke 14 ble han utpekt til AFC Offensive Player of the Week. Under Satudary Night Football fikk Fitzpatrick sin niende seier som kampstarter i sesongen etter å ha kastet for 299 yards, en touchdown og en interception i en 19–16 seier over Dallas Cowboys i uke 5, og sikret dermed sin første vinnende sesong som startende quarterback. Han ble igjen utpekt til AFC Offensive Player of the Week etter å ha ledet Jets på et kampvinnende drive på overtid mot New England Patriots i uke 16. I omkampen mot Bills i sesongfinalen i uke 17 kastet Fitzpatrick for 181 yards og to touchdowns, men kastet også tre interceptions i fjerde kvarter. Jets tapte kampen 17–22, og mistet også sjansen til å nå sluttspillet etter at Steelers vant mot Browns, til tross for å ha avsluttet sesongen 10–6.
Med 16 kampstarter i sesongen hadde Fitzpatrick sitt beste år som profesjonell med 3 905 pasningsyards og 31 touchdownpasninger samt 15 interceptions, og slo Vinny Testaverdes lagrekord for flest touchdownpasninger, satt i 1998.
2016-sesongen
Fitzpatrick, som var free agent etter 2015-sesongen, signerte en 1-årig kontrakt med $12 millioner garantert med Jets 27. juli 2016.
I sesongåpningen mot Cincinnati Bengals kastet Fitzpatrick for 189 yards, to touchdowns og en interceptions da Jets tapte 22–23. Under Thursday Night Football mot Buffalo Bills uken etter forbedret han seg til 374 pasningsyards og en touchdown, og ble utpekt til AFC Offensive Player of the Week etter at Jets vant 37–31 mot divisjonsrivalene. I uke 3 mot Kansas City Chiefs hadde Jets åtte turnovers samlet, hvor seks av dem kom fra interceptions kastet av Fitzpatrick. Jets tapte kampen 24–3, og Fitzpatrick hadde kun 188 pasningsyards. I uke seks mot Arizona Cardinals ble Fitzpatrick erstattet av Geno Smith etter å ha fullført 16 av 31 forsøk for 174 yards uten touchdowns og med en interceptions.
Smith ble utpekt til kampstarter for kampen mot Baltimore Ravens uken etter. Smith endte derimot opp med en skade som betydde slutten på sesongen for ham i kampen, og Fitzpatrick kom igjen på banen i andre kvarter. Fitzpatrick var kampstarter i de to neste kampene mot Cleveland Browns og Miami Dolphins, men måtte deretter stå over kampen mot Los Angeles Rams med skade. Bryce Petty var kampstarter, men Fitzpatrick var fremdeles registrert som aktiv og reserve. Fitzpatrick var tilbake fra skaden og stilte til start de to neste kampene, mot New England Patriots og Indianapolis Colts. Mot Colts ble han tatt av banen til fordel for Petty etter halftime.
Petty ble utpekt til kampstarter i sesongens fire siste kamper. Jets' hovedtrener Todd Bowles sa, «The plan was for us to start him the last four games anyway, so we just started a half early.» Petty var kampstarter de neste tre kampene, mot San Francisco 49ers, Dolphins og Patriots. Fitzpatrick kom på banen tidlig i fjerde kvarter av kampen mot Dolphins etter at Petty pådro seg en skade, og igjen i andre kvarter av kampen mot Patriots etter nok en skade for Petty. På grunn av skaden var det Fitzpatrick som stilte til start i sesongfinalen 1. januar, hvor han fullførte 20 av 30 pasninger for 210 yards og to touchdowns da Jets slo Bills 30–10. I løpet av 14 kamper (11 som starter) i 2016 hadde Fitzpatrick 2 710 pasningsyards, 12 touchdowns og 17 interceptions.
Den 15. februar 2017 ble Fitzpatricks kontrakt annullert, og han ble en free agent.
2017-sesongen
Den 19. mai 2017 signerte Fitzpatrick en 1-årig kontrakt med Tampa Bay Buccaneers verdt $3 millioner. I uke 6 mot Arizona Cardinals kom Fitzpatrick på banen etter at Jameis Winston pådro seg en skulderskade i andre kvarter. Han fullførte 22 av 32 pasninger for 290 yards, tre touchdowns og to interceptions i kampen, som Buccaneers tapte 38–33. I uke 9 mot New Orleans Saints kom Fitzpatrick igjen på banen etter at Winston skadet skulderen. Han fullførte 8 av 15 pasninger for 68 yards og en touchdown mens Buccaneers tapte 30–10. Den 6. november annonserte hovedtrener Dirk Koetter at Winston trolig kom til å gå glipp av to uker på grunn av skulderskaden. Fitzpatrick var kampstarter i uke 10 mot New York Jets, og kastet for 187 yards, en touchdown og en interception i en 15–10 seier for Buccaneers. Uken etter kastet han for 275 yards og to touchdowns da Buccaneers slo Miami Dolphins 30–20. Han var også kampstarter da Buccaneers tapte 34–20 mot Atlanta Falcons i uke 12, før Winston returnerte i uke 13. Totalt i sesongen hadde Fitzpatrick 1 103 pasningsyards for syv touchdowns og tre interceptions.
2018-sesongen
Den 9. mars 2018 signerte Fitzpatrick en 1-årig kontraktforlengelse med Buccaneers. Kampstarteren Jameis Winston ble suspendert i tre kamper, som gjorde Fitzpatrick til Buccaneers' startende quarterback i begynnelsen av -sesongen. I uke 1 mot New Orleans Saints fullførte Fitzpatrick 21 av 28 pasninger for et personlig beste 417 yards, og hadde fire touchdownpasninger samt 36 yards og en touchdown på løp. Fitzpatrick fikk en quarterback rating på 156,2 i kampen, som Buccaneers vant 48–40. Han ble utpekt til NFC Offensive Player of the Week for sine prestasjoner i sesongåpningen. Fitzpatrick fortsatte å imponere i uke 2 mot Philadelphia Eagles, hvor han fullførte 27 av 33 pasninger for 402 yards og fire touchdowns, for en QB rating på 144,4 til tross for å ha kastet en interception. Buccaneers vant kampen 27–21. Fitzpatrick ble utpekt til NFC Offensive Player of the Week for andre uke på rad. Hans uventede prestasjonsnivå i sesongens to første kamper førte til at folk igjen begynte å ta i bruk kallenavnet han fikk i sin tid med Bills, "Fitzmagic". Under Monday Night Football mot Pittsburgh Steelers i uke 3 hadde Fitzpatrick 411 pasningsyards, tre touchdowns og tre interceptions da Buccaneers tapte 27–30. Han var dermed den første spilleren i NFL til å ha 400+ pasningsyards i tre kamper på rad. Fitzpatrick stilte igjen til start i uke 4 mot Chicago Bears, men imponerte ikke; han hadde kun 126 pasningsyards og en interception. Han ble erstattet av Winston, og Buccaneers tapte kampen 10–48.
Da Winston kastet sin fjerde interception mot Cincinnati Bengals i tredje kvarter i uke 8 kom Fitzpatrick igjen på banen. Han fullførte 11 av 15 pasninger for 194 yards og to touchdowns og utlignet til 34–34 med 1:05 igjen av kampen, etter å ha vært under 34–16. Bengals fikk et siste drive ned banen, og scoret et field goal som sikret seieren for dem. Dagen etter ble Fitzpatrick igjen utpekt til startende quarterback
Fitzpatrick hadde sin fjerde kamp med 400+ pasningsyards i sesongen i uke 10 mot Washington Redskins, med 406 yards og to interceptions, som tangerte Dan Marino og Peyton Mannings rekord for flest kamper med 400+ pasningsyards i en sesong. Buccaneers tapte kampen 16–3. I et 38–35 tap mot New York Giants i uke 11 ble Fitzpatrick erstattet med Winston etter halftime, etter å ha kastet for kun 167 yards med tre interceptions. Dette skulle bli Fitzpatricks siste spilleminutter i sesongen. I løpet av de åtte kampene han spilte i samlet Fitzpatrick 2 366 pasningsyards, 17 touchdowns og 12 interceptions, og satte en personlig rekord med en passer rating på 100,4. Han hadde også 152 yards og to touchdowns på løp.
Martin Linnes
Martin Linnes (født 20. september 1991) er en norsk fotballspiller som spiller for.
Ryan Fitzpatrick
2019
Den 18. mars 2019 signerte Miami Dolphins Fitzpatrick til en 2-årig kontrakt til en verdi av $11 millioner. Fitzpatrick tok over stillingen som startende quarterback fra Josh Rosen. I sin debut for Dolphins, mot Baltimore Ravens i uke 1, kastet Fitzpatrick for 185 yards, en touchdown og en interception i et 59–10 nederlag. Uken etter mot New England Patriots kastet han kun for 89 yards og ble intercepted tre ganger, hvor to var pick-sixes, før han ble byttet ut med Rosen da Miami tapte 43–0. Etter kampen sa Dolphins' hovedtrener Brian Flores at Fitzpatrick fremdeles kom til å være kampstarter i uke 3 mot Dallas Cowboys, men 19. september, før kampen, ble Rosen utpekt til starter og Fitzpaterick ble plassert på benken.
Martin Linnes
Han har tidligere spilt for, og signerte for høsten 2009, bare en uke før klubben rykket opp i Tippeligaen. Linnes debuterte for KILs A-lag 5. mai 2010 borte mot på Komplett.no Arena. Han signerte i 2016 for den tyrkiske storklubben Galatasaray.
Ryan Fitzpatrick
2019
I uke 6 mot Washington Redskins kom Fitzpatrick igjen på banen etter at Rosen ble tatt ut etter dårlige resultater. Fitzpatrick kastet for 132 yards og en touchdown i kampen. Etter å ha ledet Miami til et touchdown sent i kampen som utlignet til 17–16 forsøkte han en 2-point conversion med en pasning til Kenyan Drake, som mistet ballen, og Redskins endte opp med seieren. Uken etter stilte han igjen til start, denne gangen mot sitt gamle lag Buffalo Bills. Etter å ha ledet Dolphins til en 14–9 ledelse ved halftime kastet han en interception til cornerback Tre'Davious White, og i fjerde kvarter kjempet Bills seg til en 31–21 seier. Fitzpatrick avsluttet kampen med 282 pasningsyards, en touchdownpasning, en interception og en touchdown på løp. I uke 9 mot et annet av sine gamle lag, New York Jets, kastet Fitzpatrick for 288 yards og tre touchdowns og sikret den første seieren i sesongen for Dolphins, 26–18. I uke 13 mot Philadelphia Eagles hadde Fitzpatrick 365 pasningsyards for tre touchdowns og en interception i en 37–31 seier. Han avsluttet kampen mot Cincinnati Bengals i uke 16 med 419 pasningsyards for fire touchdowns og en interception da Dolphins vant 38–35 på overtid. I sesongfinalen mot Patriots kastet han for 320 yards og en touchdown med 15 yards og en touchdown på løp i en 27–24 seier. Fitzpatrick avsluttet sesongen med 3 529 pasningsyards, 20 touchdownpasninger og 13 interceptions, sant 243 yards og fire touchdowns på løp. Han endte opp med å lede laget i yards på løp for 2019-sesongen.
Martin Linnes
Molde
I august 2011 signerte Linnes for, og ble Molde-spiller fra og med 2012, etter at kontrakten med Kongsvinger gikk ut etter sesongslutt. Molde forsøkte å kjøpe ut spilleren allerede i august, men uten å lykkes. Linnes ble dermed bosman-spiller, og gikk gratis til Molde.
Ryan Fitzpatrick
2020
Den 7. september 2020 ble det bekreftet at Fitzpatrick hadde vunnet stillingen som Dolphins' startende quarterback for andre år på rad etter å ha slått nykommeren Tua Tagovailoa under treningsleiren. I uke 1 fullførte Fitzpatrick kampen mot New England Patriots med 191 yards og tre interceptions, da Dolphins tapte 11–21.
Martin Linnes
Molde
Onsdag 29. oktober 2014 signerte Linnes en forlengelse av kontrakten med ut 2017-sesongen. Han foralte at han er fornøyd med oppholdet til nå i Molde, men håper på et utenlandsopphold. Det riktige tilbudet hade ikke kommet ennå og han ser frem til å utvikle seg videre i Molde.
Ryan Fitzpatrick
2020
I uke 3 mot Jacksonville Jaguars kastet Fitzpatrick for 160 yards og to touchdowns og hadde en touchdown på løp da Dolphins vant 31–13. Med seieren forbedret Fitzpatrick sin egne rekord for flest seiere mot et spesifikt lag som spiller for forskjellige lag til seks. Fitzpatrick ble også den eneste spilleren etter Walter Payton i 1948 til å fullføre en kamp med to touchdownpasninger, en touchdown på løp, 20 yards på løp og en mottatt pasning. Den 20. oktober utpekte Brian Flores Tagovailoa til lagets startende quarterback for uke 8, etter bye-uken.
Martin Linnes
Galatasaray
Den 13. januar 2016 meldte Linnes overgang til den tyrkiske klubben Galatasaray SK. Linnes ble seriemester i superligaen sesongen 2017–2018 og igjen sesongen etter, og spilte omtrent halvparten av Galatasarays seriekamper. Han har også spilt mesterliga-kamper for klubben sesongen 2018–2019. Sesongen etter ble det mindre spilletid for Linnes, og også et svakere resultat for Galatasaray, som endte på 6.-plass da serien ble ferdigspilt i juli 2020.
Ryan Fitzpatrick
2020
I uke 11 kom Fitzpatrick på banen i fjerde kvarter under en kamp mot Denver Broncos etter skuffende resultater fra Tagovailoa. Fitzpatrick kastet for 117 yards og en interception i kampen, som Dolphins tapte 20–13.
Martin Linnes
Landslaget
Martin Linnes debuterte på det norske herrelandslaget i Herning mot i en treningskamp den 15. november 2013.
5. oktober 2017 scoret han sitt første landslangsmål for mot.
Ryan Fitzpatrick
2020
I 2020-sesongen spilte Fitzpatrick i ni kamper og var starter i syv, og avsluttet sesongen med 2 091 pasningsyards, 13 touchdowns og åtte interceptions.
Washington Football Team
Fitzpatrick signerte en 1-årig kontrakt med Washington Football Team 18. mars 2021. Han stilte til start i sesongåpningen, men måtte forlate banen i andre kvarter etter å ha slått hoften ut av ledd, som resulterte i at han ble plassert på injured reserve.
Den 2. juni 2022 annonserte Fitzpatrick at han pensjonerte seg.
Etter spillerkarrieren
Den 21. juni 2022 ble det annonsert at Fitzpatrick skulle være en av ekspertene som deltok i dekning før og etter kamper for Prime Video
Studentsamskipnad
En studentsamskipnad er en privat stiftelseslignende organisasjon regulert av lov om studentsamskipnader med tilhørende forskrifter. Formålet til studentsamskipnadene er å arbeide for lik rett til utdanning for studenter ved universiteter, statlige høgskoler, vitenskapelige høyskoler, fagskoler samt andre utdanningsinstitusjoner innenfor høyere utdanning som er tilsluttet en studentsamskipnad. Studentsamskipnadene tar seg av studenters velferdsbehov og står for organiseringen av velferdstilbud som studentboliger, studentkafeer, studentbarnehager, studenthelsetjenester, studentidrett og opplysningsvirksomhet.
Oppgaver
Studentsamskipnadenes velferdstilbud finansieres gjennom semesteravgift, direkte statsstøtte, støtte og fristasjon fra utdannelsesinstitusjonene. Et overskudd i en studentsamskipnad tilbakeføres til driften, slik at denne kan brukes til oppretting av nye, eller subsidiering eller utbygging av allerede eksisterende velferdstilbud.
Styre
Hver studentsamskipnad ledes av et styre som blant annet fastsetter nivået på semesteravgiften og avgjør hvilke velferdstjenester som skal tilbys studentene. Det øverste studentdemokratiske organet i samskipnaden, eller et velferdsting der det finnes, velger studenter til styret. Studentorganet kan velge at det skal være studentflertall i styret, og det er vanlig å velge en student til styreleder. I tillegg består styret av representanter fra utdanningsinstitusjonenene og de ansatte i studentsamskipnaden.
Fra 1939 til 2012 og igjen fra 2015 har studentene flertall og full råderett over styret, i perioden januar 2013 til desember 2014 krevdes det to tredjedels flertall i et utvalg styresaker, noe som i praksis betød at studentsamskipnadene ikke lenger var fullt ut studentstyrte.
Studentsamskipnadene står under tilsyn av Kunnskapsdepartementet og Riksrevisjonen.
Studentboliger
Det er en vanlig misforståelse at studentsamskipnadene har monopol på studentboligbygging, og at disse bygges av samskipnadene selv. Det finnes ikke noe studentboligmonopol, men på grunn av studentsamskipnadene sitt ideelle formål er det nesten utelukkende disse som kan søke Husbanken om statlig tilskudd til studentboligbygging. Enkelte stiftelser, som for eksempel Anker STI, som har som formål å bygge studentboliger kan også søke Husbanken om statlig tilskudd etter å mottatt tilsagn om tilskudd fra Kunnskapsdepartementet. For å få statstilskudd må studentboligene bygges innenfor en kostnadsramme per hybelenhet (HE). En hybelenhet er beregnet ut ifra det antall personer som boenheten er beregnet for. Kostnadsrammen er i 2021 på kr 986 300 i byer definert som pressområder (Oslo, Bergen, Trondheim, Stavanger, Tromsø, Drammen, Kristiansand og Bodø), og kr 931 500 i landet for øvrig. Det gis det et tilskudd på henholdsvis kr 372 500 og kr 317 900 dersom byggeprosjektet ikke overskrider rammen.
Studentsamskipnader i dag
Det finnes 14 studentsamskipnader i Norge. Den første studentsamskipnaden, opprettet ved lov i 1939, var Studentsamskipnaden i Oslo.
Huilai kullkraftverk
Huilai kullkraftverk er et kullkraftverk i provinsen Guangdong, i det sørlige Kina. Det har en installert produksjonskapasitet på 1 200 MW, og ytterligere 2 x 1 000 MW enheter under oppåføring (2011).
Ignazio Saietta
Ignazio Saietta (født i Corleone, Sicilia den 19. mars 1877, død 13. januar 1947) var lederen for Genovese-familien i New York på begynnelsen av 1900-tallet. Han flyktet til USA fra Sicilia i 1889 etter å ha drept en mann ved navn Salvatore Morello mens han bodde på Sicilia.
Huilai kullkraftverk
Operatør er Guangdong Yudean Group Co.
Ignazio Saietta
Saietta var en veldig ambisiøs og ivrig New York-mafioso. Han ble også svært fryktet mafioso-medlem allerede i tenårene og i en alder av 20 år hadde var han blitt en av toppsjefene innen siciliansk mafia som holdt til på Manhattan der han baserte han mafia-virksomheten sin på omfattende utpressing, tyveri, ran, lånehai-virksomhet og selvsagt mord.
Han og hans mafia-medarbeidere var medlemmer av den mektige og meget innflytelsesrike Morello-gjengen som gjennom tidene hadde inkludert store mafialedere som Giuseppe Morello, Nicholas Morello og halvbrødre Vincent Terranova og Ciro Terranova.
Saietta var mistenkt for minst 60 drap og han kan ha drept mange flere. Men han ble aldri fanget av politiet før i 1910 da han ble arrestert av Secret Service. Da ble han dømt til 30 år i fengsel men han ble innvilget en prøveløslatelse i 1920. I 1936 ble Saietta sendt tilbake til fengselet på grunn av forfalskning av mye penger.
John Rhodes (seiler)
John Edward Rhodes (født 13. februar 1870 død 6. februar 1947) var en britisk seiler som deltok i OL 1908 i London.
Rhodes ble olympisk mester med den britiske båten Cobweb som vant 8-metersklassen. Mannskapet på båten besto av Rhodes, Blair Cochrane, Arthur Wood, Henry Sutton og Charles Campbell. Det var fem båter i 8-metersklassen, to britiske, to svenske og en norsk. Cobweb vant de to første seilasene og den svenske båten Vinga den tredje og siste.
Carneirinho
Carneirinho er en kommune i delstaten Minas Gerais i sørøstregionen av Brasil.
Möte i monsunen
«Möte i monsunen» er en vise av Evert Taube første gang utgitt i samlingen «Ultramarin» fra 1936 av samme forfatter. Taube fremfører visen på en plateinnspilling fra 1936.
Sin endelige form fikk visen på Operakällaren, hvor konsul Fredrik Adelborg beskrev for Taube hvordan han hadde hjulpet shanghaiede svenske sjømenn i Singapore.
Sangen blir fortalt av en gammel barndomsvenn av Fritiof Andersson, som tilfeldigvis støter på denne, da deres to skip møtes på sydlige breddegrader (Fritiof seiler under finsk flagg og hans barndomskamerat under svensk flagg). Ganske snart tar Fritiof over og forteller om sine halsbrekkende eventyr. Blant annet forteller han om en reise fra Siam (Thailand), da de hadde ville dyr i lasten som ble solgt til Hagenbecks Tierpark i Hamburg. På veien kommer de ut for en syklon som forårsaker besetningens død (bortsett fra Fritiofs) og dyrenes død (bortsett fra en elefant). Skipet driver så smått om senn til Camarin på Malabar.
Norsk versjon
A. Larsen har skrevet en norsk tekst. På norsk bærer den tittelen «Møte i monsunen».
Fredrikke Waaler
Familie
Fredrikke Waaler var datter av gårdbruker og sorenskriverfullmektig, senere protokollfører i Kristiania byrett Paul Emil Rynning (1818-1906) og forfatter Anne Margrethe Holtermann (1830-1887). Hun ble gift 7. januar 1893 i Kristiania med legen Peder «Per» Ferdinand Waaler (1866-1926). Hun var mor til Erik Waaler, Georg Waaler og Rolf Waaler, og farmor til Bjarne A. Waaler. Hun var dessuten søster av Lorents Rynning.
Utdannelse
Fredrikke Waaler viste tidlig en usedvanlig musikalsk begavelse, og da foreldrene i 1878 solgte gårdsbruket Nes i Eidsvoll, ble hun elev av de anerkjente fiolinpedagogene Fredrik Ursin og Gudbrand Bøhn. Senere fordypet hun seg i musikkteori hos Ludvig Mathias Lindeman og Johannes Haarklou.
Musikerliv
I 1885 ble 20 år gamle Fredrikke førstefiolinist i Musikforeningens orkester i Kristiania, en posisjon som på den tiden var uvanlig for en kvinne. Etter at hun ble gift, bosatte hun seg på Hamar. Der stiftet hun kort etter byens første orkester. Helt til hun flyttet til Oslo i 1937 var hun en drivende kraft i mjøsbyens musikalske liv.
Waaler ga dessuten musikkundervisning, både praktisk – på fiolin og zither – og i musikkteori, ved Hamar seminar og for private elever. Hun ga mange opptredener som solist, i tillegg til å medvirke i en strykekvartett sammen med sine barn. Hun var dessuten dirigent for orkester og kor.
Waaler komponerte flere mindre musikkstykker, noe som omfattet sanger, klaverstykker og korverker. Hun skrev selv tekstene til flere av sangene, i tillegg til rene dikt.
Politikerliv
Waaler engasjerte seg sterkt i kvinnesak og sosialpolitikk, og ble innvalgt til Hamar bystyre, hvor hun var medlem i perioden 1902-1904. I 1906 stiftet hun den lokale avdelingen av Landskvinnestemmerettsforeningen, en forening hvor hun ga mange foredrag. Hun engasjerte seg i et bredt spekter av sosiale spørsmål, og var medstifter av Hamars første sanitetsforening.
Forfatterskap
Etter et slagtilfelle i 1910 måtte Fredrikke Waaler gå over til stillesittende arbeid. Da benyttet hun muligheten til å gjennomføre et omfattende slektshistorisk arbeid, noe som i 1918 resulterte i boken Slegten Rynning og dens sidelinjer.
Om sitt eget liv skrev hun følgende linjer:
Av en søskenflokk på 11 ble jeg den syvende født i Eidsvoll en søndag i mai den syvende skrev de første vers det år jeg fylte det syvende. Siden er rimene kommet fra luften gyvende. Og etter hvert ble det mer og mer høyt flyvende helt til himmels, til jeg fylte mitt en og tyvende da violinen tok verset til side – skyvende. Gift med doktor på Hamar i januar den syvende etter at jeg var fylt mitt syv og tyvende. Siden vokste vers som villnis, lik villvin klyvende helt til jeg nå er nådd mitt sytti-syvende.
Tiantai
Tiantai kan sikte til:
Vestre Akers Skiklub
Vestre Akers Skiklub (stiftet 17. februar 1907) er et norsk idrettslag som holder til i Bydel Vestre Aker i Oslo. Klubben har over 500 aktive medlemmer og har allidrett, badminton, fotball, langrenn, orientering, innebandy og volleyball på programmet.
Klubben har siden 2011 disponert kunstgressbane samt en idrettshall lokalisert ved Voksen skole. Klubben har siden 1967 eid en egen klubbhytte på Langebru på Krokskogen.
Historie
Vestre Akers Skiklub ble stiftet 17. februar 1907 på Vinderen skole av Sigvart Knudsen, Olaf Kjellberg og Kristian Skoglund. Året etter var klubben representert på stiftelsesmøtet i Norges Skiforbund, og i 1913 var klubben sentral i etableringen av Aker skikrets. Klubben anla i årene 1916–1918 en hoppbakke i Vettakollen, som var i drift til 1930-tallet.
Fiskhamnen metrostasjon
Fiskhamnen (finsk: Kalasatama) er en stasjon på Helsingfors metro. Den åpnet 1. januar 2007. Stasjonen ligger i et område som tidligere var Helsingfors' havneområde, men som nå blir utviklet til bo og kontorområde. I motsetning til de fleste andre stasjoner på Helsingfors' metronettverk ble Fiskhamnen bygget over eksisterende t-baneskinner noe som gjorde byggingen av stasjonen vanskelig.
Refrenget nr. 3
'Refrenget nr. 3' er et musikkalbum med Inger Jacobsen og Thore Skogman, utgitt i 1970.
Brändö metrostasjon
Brändö (finsk: Kulosaari) er en stasjon på Helsingfors metro. Den åpnet 1. juni 1982.
Jasmund nasjonalpark
Jasmund nasjonalpark (tysk navn: Nationalpark Jasmund) er et naturreservat på den nordøstlige del av øya Rügen i den tyske delstaten Mecklenburg-Vorpommern. Området omfatter høydedraget Stubnitz nord for havnebyen Sassnitz, og de store kalkklippene som reiser seg i opp til 161 meters høyde over Østersjøen. Stubnitz er dekket av bøkeskog. Nasjonalparken er fra 2011 oppført på UNESCOs liste over verdens naturarv under tittelen Bøkeurskog i Karpatene og gamle bøkeskoger i Tyskland.
Nasjonalparken omfatter ca 30 km² og er dermed den minste i sitt slag i Tyskland. Den ble grunnlagt i 1990 av den siste østtyske regjering før gjenforeningen.